Savanne

In savanne is in tropysk of subtropysk greidlânskip mei ferspraat foarkommende beamte. Yn in savanne is gers de meast foarkommende fegetaasje mingd mei krûden. Yn de tuskenbeiden sône wurde lyksoartige gebieten meastentiids oantsjutten mei oare nammen: steppe, pampa, prêry, bosksteppe, woastynsteppe. 

It hiele jier troch hearsket der in hege (of teminsten frij hege) temperatuer. De delslach bedraacht 50-150 sintimeter jiers (dat soe yn tuskentroch streken foldwaande wêze foar in tichte bosk, mar net yn tropyske en subtropyske gebieten mei in folle hegere ferdamping). Der is ôfwikseljend in wiet en drûch seizoen.

It wurd "savanne" is ôfkomstich út Súd-Amearika, mar wurdt tsjintwurdich meast brûkt foar de savannes fan Afrika (en ek wol dy fan Austraalje en Yndia). Yn de Afrikaanske savanne komme in nea benei te kommen ferskaat oan grutte sûchdieren foar: oaljefanten, noashoarns, liuwen, kafferbuffels, siraffen en talleaze soarten antilopen.

Der kinne trije ferskate typen savannes ûnderskieden wurde: fochtige, drûge en stikelich strewelleguod savannen:

   fochtige savanne
  drûge savanne
  stikelstrewellesavanne
  Foarkommen
 Afrika, Aazje, Austraalje, Yndia, Súd-Amearika
 Afrika, Aazje, Austraalje
 Afrika, Aazje, Meksiko, Súd-Amearika
  Klimaat
 7-8 moanne mei delslach
 4,5–7 moanne mei delslach
 2-4 moanne mei delslach
  Jierlikse delslach
 1000–1500 mm
 500–1000 mm
 250–500 mm
  Plantegroei
  oant 2 m hege, it hiele jier troch griene gerzen, iepen bosk fan de fochtige savanne, galerybosken lâns de rivieren, ikkerbou sûnder irrigaasje
  boarsthege gerzen, ferspriede beammen
  oant 30 cm hege gerzen, stikelich strewelleguod



Kategory:Biotoop
Kategory:Lânskipstype
Kategory:Flakte
Kategory:Greide